நாடாளுமன்ற விவகாரத்துறை அமைச்சகம்
நாடாளுமன்ற பட்ஜெட் கூட்டத்தொடர் நாளை தொடங்க உள்ள நிலையில் அனைத்துக் கட்சிக் கூட்டத்தை நடத்துகிறது அரசு
தேசம் நல்லதை அடைய பட்ஜெட் கூட்டத்தொடரில் இணக்கமான சூழ்நிலையை உருவாக்க இணைந்து செயலாற்ற அனைத்து அரசியல் கட்சிகளுக்கும் திரு. நரேந்திர மோடி அழைப்பு
இந்தியா முழுவதும் மாநில சட்டசபைகளுக்கு பங்கேற்பு ஜனநாயகத்திற்கான முன்மாதிரியாக இருக்கும்வகையில் நாடாளுமன்ற நிலைக்குழு முறையை நடைமுறைப்படுத்த பிரதமர் வலியுறுத்தல்
68 நாட்களில் 31 அமர்வுகள் கொண்டதாக பட்ஜெட் கூட்டத்தொடர் இருக்கும்
2018ம் ஆண்டுக்கான நாடாளுமன்ற பட்ஜெட் கூட்டத் தொடர் நாளை தொடங்க உள்ள நிலையில் மக்களவை மற்றும் மாநிலங்களவை கட்சித் தலைவர்களிடையே இன்று உரையாற்றிய இந்தியப் பிரதமர் திரு. நரேந்திர மோடி, அனைத்து அரசியல் கட்சிகள் எழுப்பும் விவகாரங்களுக்கு அரசு பெரும் முக்கியத்துவம் அளிக்கிறது என்றும், தேச நன்மைக்காக அனைத்து அரசியல் கட்சிகளும் பட்ஜெட் கூட்டத் தொடரில் இணக்கமான சூழ்நிலையை எட்ட கூட்டாக செயலாற்ற வேண்டும் என்றும் கேட்டுக் கொண்டார்.
நாடாளுமன்றத்தின் பல்வேறு நிலைக் குழுக்கள் பெயரளவில் செயல்படுவதை சுட்டிக்காட்டிய திரு. மோடி இந்தக் குழுக்களின் முன் கொண்டுவரும் தேசிய முக்கியத்துவம் வாய்ந்த பிரச்சனைகளுக்கு உறுதியான தீர்வுகள் கிடைக்க ஆக்கப்பூர்வமான பங்களிப்பை அளிக்க வேண்டும் என அனைத்து அரசியல் கட்சிகளையும் ஊக்கப்படுத்தினார். இந்தியாவில் உள்ள அனைத்து மாநில சட்டப்பேரவைகளிலும் பின்பற்றக் கூடிய பங்கேற்பு ஜனநாயககத்திற்கான முன்மாதிரியாக நாடாளுமன்ற குழுக்களை உருவாக்க கூடியிருந்த அனைத்து தலைவர்களையும் பிரதமர் கேட்டுக் கொண்டார்.
இந்தக் கூட்டத்தில் பங்கேற்ற தலைவர்கள் ஏராளமான பிரச்சனைகளை எழுப்பினார்கள். நாடாளுமன்றம் அமளி இன்றி சுமூகமாக செயல்படுவதை உறுதிப்படுத்தவும் இரு அவைகளிலும் ஆக்கப்பூர்வமான விவாதங்களின் மூலம் பிரச்சனைகளுக்கு தீர்வு காணவும் அனைத்து கட்சிகளிடையே ஒருமித்த கருத்து காணப்பட்டது.
பின்னர் செய்தியாளர்களிடையே பேசிய மத்திய நாடாளுமன்ற விவகாரங்கள் துறை அமைச்சர் திரு. அனந்தகுமார், அவை சுமூகமாக செயல்படுவதற்கு ஒத்துழைப்பு அளிக்குமாறு அனைத்து கட்சிகளையும் குறிப்பாக எதிர்க்கட்சியை அரசு கேட்டுக் கொண்டு இருப்பதாகத் தெரிவித்தார். ஆக்கப்பூர்வமான பட்ஜெட் கூட்டத்தொடருக்கு அனைத்து கட்சிகளும் சாதகமாக இருப்பதாக அமைச்சர் கூறினார். நடைமுறை விதிகள் அனுமதிக்கப்பட்டதன் அடிப்படையில் அவையில் விவாதம் நடத்த அரசு எப்போதும் தயாராக உள்ளது என அவர் மேலும் தெரிவித்தார்.
நாடாளுமன்ற பட்ஜெட் கூட்டத்தொடர் 2018 ஜனவரி 29ம் தேதி திங்கள்கிழமை தொடங்கும் என்றும் அரசுப் பணிகளின் தேவைக்கேற்ப 2018 ஏப்ரல் 6 வெள்ளிக்கிழமை நிறைவு பெறலாம் என்றும் திரு. அனந்தகுமார் கூறினார். நாடாளுமன்ற நிலைக்குழுக்கள் பல்வேறு அமைச்சகங்கள் / துறைகளின் மானியக் கோரிக்கைகளை பரிசீலிப்பதற்காகவும் தங்களது அறிக்கைகளை அளிக்கவும் உதவும் வகையில் நாடாளுமன்றத்தின் இரு அவைகளும் 2018 பிப்ரவரி 9ம் தேதி வெள்ளிக்கிழமை தற்காலிகமாக ஒத்திவைக்கப்பட்டு 2018 மார்ச் 5ம் தேதி திங்கள்கிழமை மீண்டும் தொடங்கும்
இந்தத் தொடரில் 31 அமர்வுகள்  இந்த 68 நாட்களில் நடக்கும் என அமைச்சர் குறிப்பிட்டார்.
இந்த அமர்வு 2018-19க்கான மத்திய பட்ஜெட் தொடர்பான நிதி விவகாரங்களில் முக்கிய கவனம் செலுத்துவதுடன் குடியரசுத் தலைவரின் உரைக்கு நன்றி தெரிவிக்கும் தீர்மானத்தின் மீதான விவாதம் குறித்தும் விவாதிக்கும். எனினும் அவசியமான சட்ட விவகாரங்கள் மற்றும் இதர பிரச்சனைகள் குறித்தும் இந்த அமர்வில் விவாதிக்கப்படும் என்றும் திரு. அனந்த்குமார் தெரிவித்தார்.
மேலும் ஜனவரி 29ம் தேதி திங்கள் கிழமை நாடாளுமன்றத்தில் பொருளாதார ஆய்வறிக்கை தாக்கல் செய்யப்படும் என்றும் அமைச்சர் குறிப்பிட்டார். 2018-19 மத்திய பட்ஜெட் 2018, பிப்ரவரி 1ம் தேதி வியாழக்கிழமை மக்களவையில் தாக்கல் செய்யப்பட உள்ளது.
இந்த அனைத்துக் கட்சிக் கூட்டத்தில் மத்திய உள்துறை அமைச்சர் திரு. ராஜ்நாத் சிங், மத்திய நிதி அமைச்சர் திரு. அருண் ஜேட்லி, நாடாளுமன்ற விவகாரங்கள் மற்றும் புள்ளியியல் மற்றும் திட்ட அமலாக்கத்துறை இணையமைச்சர் திரு. விஜய் கோயல், நாடாளுமன்ற விவகாரங்கள் மற்றும் நீர் ஆதாரங்கள், நீர் மேம்பாடு மற்றும் கங்கை புதுப்பிப்புத் துறை இணையமைச்சர் திரு. அர்ஜுன் ராம் மேக்டால் மற்றும் அமைச்சர்கள் கலந்து கொண்டனர்.
16வது மக்களவையின் 13வது அமர்வு மற்றும் மாநிலங்களவையில் 244வது அமர்வின் முடிவில் மக்களவை மற்றும் மாநிலங்களவையில் நிலுவையில் உள்ள மசோதாக்கள்.
மக்களவை
கூட்டுக் குழுவுக்கு பரிந்துரைக்கப்பட்ட மசோதாக்கள்
1. நில கையகப்படுத்தலில் நியாயமான இழப்பீடு மற்றும் வெளிப்படைத்தன்மை, மறுவாழ்வு மற்றும் மீள் குடியேற்ற  இரண்டாவது மசோதா 2015.
2. குடியுரிமை  மசோதா 2016
3. நிதி தீர்வு மற்றும் நீக்க காப்பீடு மசோதா 2017
மக்களவைக்கு திருப்பி அனுப்பப்பட்ட மசோதா
4. அரசியல் சட்ட  மசோதா 2017 
நிலைக்குழுவுக்கு பரிந்துரைக்கப்பட்ட மசோதாக்கள்
5. ஊதியச் செலவுகள் 2017
6. குழந்தைகளுக்கான இலவச மற்றும் கட்டாயக்கல்வி  மசோதா 2017
7. தேசிய மருத்துவ ஆணைய மசோதா 2017
நிலைக் குழுவுக்கு பரிந்துரைக்கப்படாத மசோதாக்கள்
8. உயர்நீதிமன்றங்கள்  மசோதா 2016
9. அரசியல் சட்ட  விதி  மசோதா 2016.
10. பொது வளாகங்கள்  திருத்த மசோதா 2017
11. பணிக்கொடை செலுத்தும்  மசோதா 2017
12. பல் மருத்துவர்  மசோதா 2017
13. மக்கள் பிரதிநித்துவ  மசோதா 2017
14. குறிப்பிடப்பட்ட நிவாரணத்  மசோதா 2017
15. ஆசிரியர் கல்விக்கான தேசியக் கவுன்சில்  மசோதா 2017
16. தி நெக்லிஜபில் இன்ஸ்ட்ருமெண்ட்ஸ்  மசோதா 2017
17. நுகர்வோர் பாதுகாப்பு மசோதா 2018
18. புதுதில்லி சர்வதேச நடுவர் மைய மசோதா 2018
நிலைக் குழுவின் அறிக்கை அளிக்கப்பட்ட மசோதாக்கள்
19. தொழிற்சாலைகள்  மசோதா 2014
20. மின்சார  மசோதா 2014
21. லோக்பால் மற்றும் லோக ஆயுக்தா மற்றும் தொடர்புடைய இதர சட்டங்கள்  மசோதா 2014
22. குறு, சிறு மற்றும் நடுத்தர தொழில்கள் மேம்பாட்டு  மசோதா 2015
23. திருநங்கைகள்  மசோதா 2016
24. வாடகைத்தாய்  மசோதா 2016
25. மெர்ச்சண்ட் ஷிப்பிங் மசோதா 2016
26. பெரும் துறைமுக ஆணையங்கள் மசோதா 2016
27. மாநிலங்களுக்கு இடையிலான நதி நீர் விவகாரங்கள்  மசோதா 2017
28. தேசிய விளையாட்டு பல்கலைக் கழகம் மசோதா 2017
மாநிலங்களவை
கூட்டுக் குழுவால் பரிந்துரைக்கப்பட்ட மசோதா
1. இந்திய மருத்துவக் கவுன்சில்  மசோதா 1987
மக்களவையால் நிறைவேற்றப்பட்ட சட்டங்கள்
2. தகவல் அளிப்போர் பாதுகாப்பு  மசோதா 2015
3. நில கையகப்படுத்தலில் நியாயமான இழப்பீடு மற்றும் வெளிப்படைத்தன்மை, மறுவாழ்வு மற்றும் மீள் குடியேற்ற உரிமை  இரண்டாவது மசோதா 2015
4. தொழிற்சாலைகள்  மசோதா 2015
5. பிற்படுத்தப்பட்டோர் தேசிய ஆணையம்  மசோதா 2017
6. ஸ்டேட் வங்கி  மசோதா 2017
7. பண்டைய கால நினைவிடங்கள் மற்றும் தொல்பொருள் இடங்கள் மற்றும் மீதங்கள்  மசோதா 2017
8. மத்திய சாலைகள் நிதி  மசோதா 2017
9. அசையாச் சொத்துக்கள் கையகப்படுத்துதலுக்கு கோரும்  மசோதா 2017
10. இஸ்லாமிய பெண்கள்  மசோதா 2017
நிலைக்குழுவுக்கு பரிந்துரைக்கப்படாத மசோதாக்கள்
11. தமிழ்நாடு சட்ட மேலவை  மசோதா 2012
12. நாடாளுமன்றம் மற்றும் சட்டமன்ற தொகுதிகளில் ஆதிதிரவிடர் மற்றும் பழங்குடியினர் பிரதிநிதித்துவத்தை மாற்றியமைத்தல்  மசோதா 2013
13. தில்லி வாடகை  மசோதா 2013
மக்களவையில் நிறைவேற்றப்பாட்டு தேர்வுக் குழுவுக்கு அனுப்பப்பட்ட மசோதா
14. மோட்டார் வாகன  மசோதா 2017
தேர்வுக் குழுவுக்கு பரிந்துரை செய்யப்பட்டு அறிக்கை அளிக்கப்பட்ட மசோதா
15. ஊழல் தடுப்பு  மசோதா 2013
நிலைக் குழுவால் அறிக்கை அளிக்கப்பட்ட மசோதாக்கள்
16. அரசியல் சட்ட  மசோதா 1992 
17. தில்லி வாடகை  மசோதா 1997
18. நகராட்சிகளுக்கான விதிகள்  மசோதா 2001
19. விதை மசோதா 2004
20. ஹோமியோபதி மத்திய கவுன்சில்  மசோதா 2005
21. இந்திய மருத்துவ மையக் கவுன்சில்  மசோதா 2005
22. இந்திய மருத்துவம் மற்றும் ஹோமியோபதி மருந்தக மசோதா 2005
23. தனியார் புலனாய்வு முகமைகள்  மசோதா 2007
24. பூச்சிக்கொல்லிகள் நிர்வாக மசோதா 2008
25. இந்திய தொலைத்தொடர்பு வரன்முறை ஆணைய  மசோதா 2008
26.சுரங்க திருத்த மசோதா 2011
27. மாநிலங்களுக்கு இடையிலான தொழிலாளர் குடியேற்ற  திருத்த மசோதா 2011
28. சுகாதாரத்திற்கான மனித வளத்திற்கான தேசிய ஆணைய மசோதா 2011
29. ஆயுதப் படைகள் நடுவர் மன்ற  மசோதா 2012
30. பெண்களை தவறாக பிரதிநிதித்துவ  மசோதா 2012
31. கட்டிடம் மற்றும் இதர கட்டுமானத் தொழிலாளர்கள் தொடர்பான சட்டங்கள்  மசோதா 2013
32. வேலை வாய்ப்பகங்கள்  மசோதா 2013
33. ராஜஸ்தான் சட்டமேலவை மசோதா 2013
34. இந்திய மருத்துவக் கவுன்சில்  மசோதா 2013
35. நாளந்தா பல்கலைக்கழகத்  மசோதா 2013
36. அசாம் சட்டமேலவை மசோதா 2013
37. பதிவு  மசோதா 2013
38. வக்ஃப் சொத்துக்கள்  மசோதா 2014
39. ஹோமியோபதி மத்திய சபைத்  மசோதா 2015
(Visitor Counter : 372